Greblă: 'Voi dispune măsurile împotriva persoanelor responsabile în cazul incidentului de securitate cibernetică de la AEP'
Șeful Autorității Electorale Permanente, Toni Greblă, a declarat că săptămâna viitoare va dispune măsurile corespunzătoare în cazul persoanelor care se fac vinovate de incidentul de securitate cibernetică înregistrat, joi dimineață, la Autoritatea Electorală Permanentă, eveniment produs, a precizat el, din cauza 'neglijenței unui funcționar și a lipsei de vigilență a altor doi-trei angajați'.